EkBass/fiwiki-20250220-pages-articles huggingface dataset:
LZ1

thumb| Zeppeliini LZ 1 oli ensimmäinen oikea vakaasti lentävä jäykkärunkoinen ilmalaiva. Aluksen ensilento tapahtui 2. heinäkuuta 1900. Pituudeltaan 128-metrinen kreivi Ferdinand von Zeppelinin ensimmäinen ilmalaiva nousi ilmaan 17 vetysäiliön avulla, ja työntövoimansa se sai koreissa olevista moottoreista. Korien välisellä kulkusillalla oli kiskojen varassa 100 kiloa painolastia, jota eteen tai taaksepäin siirtämällä saattoi nostaa tai laskea aluksen nokkaa. Ilmalaivan sukkulamainen runko muodostui 24 pitkästä alumiinipalkista, jotka oli kiinnitetty 16 kehään ja katettu kyllästyttää puuvillakankaalla. Sen halkaisija oli 11,7 metriä, tilavuus 11 300 kuutiometriä ja huippunopeus 27 km/h. Aluksen ensilento kesti ainoastaan 18 minuuttia moottoriongelmien takia mutta silti lehtimiehet kirjoittivat pitkiä artikkeleja "Bodenjärven ihmeestä". Tosin saksan keisarin edustajat eivät olleet yhtä vakuuttuneita. He raportoivat että alus ei kelpaisi sotilaallisiin tai epä-sotilaallisiin tarkoituksiin. Se oli zeppelinin kannalta katastrofaalinen arvio. Kaikki hänen rahansa olivat uponneet LZ 1:een, ja hän joutui varojen puutteessa purkamaan aluksen. Luokka:Ilmalaivat
Matti Rimpelä

Matti Rimpelä (s. 1942 Siikainen)Neuvola- ja kouluterveyslehden toimitus, Neuvola- ja kouluterveyslehti 1/2009 s. 3, viitattu 16.6.2015. on suomalainen lääketieteen tohtori, Tampereen yliopiston terveydenhuollon suunnittelun ja hallinnon dosentti ja terveystieteiden professori emeritus, joka tunnetaan näkyvänä keskustelijana monissa terveyteen ja hyvinvointiin liittyvissä kysymyksissä.Laitinen, Janne: Dosentti Matti Rimpelä ihmettelee perhepolitiikan jämähtämistä 1980-luvulle, Etelä-Suomen Sanomat 24.5.2015. Viitattu 16.6.2015. Rimpelä valmistui lääketieteen ja kirurgian tohtoriksi Tampereen yliopistosta ja suoritti master-tutkinnon lääketieteellisessä sosiologiassa Lontoon yliopistossa. Hän toimi lääkintöhallituksen ylilääkärinä 1970-luvulla, lääketieteellisen sosiologian apulaisprofessorina Helsingin yliopistossa ja ylilääkärinä Hyvinkään terveyskeskuksessa 1980-luvulla, ylilääkärinä terveydenhuollon oikeusturvakeskuksessa 1990-luvun alussa ja sen jälkeen tutkimusprofessorina Stakesissa. Rimpelä on ollut mukana julkaisemassa yli 200 tutkimusraporttia nuorten terveydestä ja tottumuksista, tupakkapolitiikasta, terveyspolitiikasta ja perusterveydenhuollosta. Jäätyään vuonna 2010 eläkkeelle hän on julkaissut tutkimuksia lapsiperheiden ja lasten palveluista, lapsipolitiikan lähihistoriasta, kuntien lapsistrategioista sekä kirjan Kehittämiskeskustelua lapsiperheiden sostepalveluista valtionhallinnossa 1970-2009 BoD/(Books on Demand 2023). Rimpelä sai vuonna 2012 Kansanvalistusseuran palkinnon. Sen perusteluissa hänen sanotaan tutkineen ja tuoneen esille hyvinvointiin, sivistykseen ja syrjäytymiseen liittyviä kysymyksiä 1970-luvulta alkaen ja pitäneen tärkeänä erityisesti poikien ja miesten tukemista.Palkittu Matti Rimpelä on huolissaan hyvinvoinnin johtamisesta, Kansanvalistusseura 27.11.2012. Viitattu 16.6.2015. Vuonna 2009 Rimpelä oli yksi Alfred Kordelinin säätiön tunnustuspalkinnon saajista.Palkinnot 1991–2008 , Alfred Kordelinin säätiö. Viitattu 16.6.2015. ==Lähteet== Luokka:Suomalaiset sosiologit Luokka:Suomalaiset lääkärit Luokka:Suomalaiset professorit Luokka:Vuonna 1942 syntyneet Luokka:Elävät henkilöt Luokka:Suomalaiset päätoimittajat
Teeriharju

Teeriharju on huvikeskus ja tanssilava Someron Talvisillan kylässä Salontien varrella noin 25 kilometriä Salosta lähellä Häntälän kyläkeskusta. Tanssisalin pinta-ala on 500 m². Teeriharjun omistaa ja sitä ylläpitää Häntälän maamiesseura. ==Lähteet== ==Aiheesta muualla== Luokka:Someron rakennukset ja rakennelmat Luokka:Tanssilavat
RN Audace (1916)

RN Audace () (runkonumero AD) oli Italian kuninkaallisen laivaston hävittäjä ensimmäisessä maailmansodassa ja toisessa maailmansodassa torpedovene. == Valmistus == Keisarillisen Japanin laivasto tilasi Kawakazeksi nimetyn aluksen Glasgow’sta Yarrow’n telakalta, missä köli laskettiin 1. lokakuuta 1913. Alus laskettiin vesille 22. syyskuuta 1916. Italia osti aluksen 3. heinäkuuta 1916 nimeten sen 5. heinäkuuta Intrepidoksi. Alus nimettiin 25. syyskuuta uudelleen Audaceksi ja se liitettiin Regia Marinaan 1. maaliskuuta 1917.Whitley, s. 177 == Palvelus == Alus luokiteltiin 1. lokakuuta 1929 torpedoveneeksi (). Maailmansotien välillä aluksen silta rakennettiin uudelleen ja alus riisuttiin osittain aseista, kun se muutettiin radio-ohjatun maalialuksen San Marcon kontrollialukseksi. Toisen maailmansodan alkaessa alus varustettiin jälleen saattuetehtäviin, missä se oli sodan alettua. Vuonna 1942 alukselta poistettiin viisi neljän tuuman tykkiä ja sille jätettiin ainoastaan kaksi. Lisäksi alukselle asennettiin kaksikymmentä 20 millimetrin tykkiä. Italian antauduttua liittoutuneille Saksa valtasi 12. syyskuuta 1943 aluksen, joka oli toimintakyvyttömänä Venetsiassa. === TA20 === Korjausten jälkeen alus liitettiin Saksan laivastoon nimellä TA20. HMS Avon Vale ja HMS Wheatland upottivat aluksen taistelussa 1. marraskuuta 1944 Zaran edustalla.Whitley, M. J. s. 78 ==Lähteet== * * === Viitteet === Luokka:Regia Marinan hävittäjät Luokka:Italialaiset toisen maailmansodan torpedoveneet Luokka:Yarrow’n valmistamat alukset Luokka:Italialaiset ensimmäisen maailmansodan hävittäjät
Paavo Okko

Paavo Matti Okko (s. 20. helmikuuta 1944 Lemi) on Turun kauppakorkeakoulun kansantaloustieteen professori emeritus. Hän sai vuonna 2008 Alfred Kordelinin säätiön tunnustuspalkinnon.Okko, Paavo Matti , Saaristomeren suojelurahasto, viitattu 17.6.2015. Okko väitteli kauppatieteiden tohtoriksi 1979 kansantaloustieteessä. Vuonna 1998 hänet nimitettiin Turun kauppakorkeakoulun kansantaloustieteen professoriksi, josta virasta hän jäi eläkkeelle 2007. Lisäksi Okko on opettanut Jyväskylän yliopistossa 1980–1981, Joensuun yliopistossa 1986–1990 ja Vaasan yliopistossa 1990–1998. Paavo Okon tutkimusaiheisiin ovat lukeutuneet yritysten investointikäyttäytyminen, aluetalous ja aluepolitiikka, pankkikilpailu, EU-integraatio, globalisaatio, kasvuteoria sekä teknologinen muutos ja innovaatiot. Hänen julkaisulistassa on yhteensä noin 180 kohtaa, kansainvälistä tieteellistä artikkeleita ja muita tieteellisiä tekstejä. Okko toimi Turun kauppakorkeakoulun vararehtorina 1999–2006, Suomen Akatemian kulttuurin ja yhteiskunnan tutkimuksen toimikunnan jäsenenä 1998–2003 sekä valtiovarainministeriön taloustieteellisen neuvoston jäsenenä 2001–2007.Paavo Okko, The European Days of the Entrepreneur, Turun kaupunki 31.5.2006, viitattu 16.6.2015. Okko on toiminut monissa opetuksen ja tutkimuksen arviointitehtävissä muun muassa korkeakoulujen arviointineuvostossa, Suomen Akatemiassa, Suomen Pankissa sekä Tampereen ja Oulun yliopistoissa. 2000-luvulla hän toimi kauppatieteellisten koulutusohjelmien arvioijana Virossa. Okko palkittiin vuonna 2019 Turun talouspäivillä Varsinais-Suomen vuoden talouskeskustelijana. == Lähteet == Luokka:Suomalaiset taloustieteilijät Luokka:Suomalaiset professorit Luokka:Turun kauppakorkeakoulun professorit Luokka:Suomen Pankin henkilöstö Luokka:Vuonna 1944 syntyneet Luokka:Elävät henkilöt
Pasi Holm

Pasi Antero Holm (s. 16. huhtikuuta 1962 Helsinki) on suomalainen taloustieteilijä. Hän toimii elokuusta 2015 Taloustutkimuksen tutkimusjohtajana. Aiemmin Holm oli Pellervon taloustutkimuksen toimitusjohtaja vuosina 2004–2015. Holm valmistui ylioppilaaksi 1981, valtiotieteen maisteriksi 1986 Helsingin yliopistosta ja valtiotieteen lisensiaatiksi 1988. Valtiotieteen tohtoriksi hän väitteli Helsingin yliopistossa 1994 yhdestä kansantaloustieteen osa-alueesta eli kansainvälisen kaupan teoriasta, joka silloin oli voimakkaassa käymistilassa. Väitöskirja Essays on international trade and tax policy in vertically related markets julkaistiin VATT-tutkimuksia sarjassa. Työuransa alkupuolella Holm toimi Alkon tutkijana 1985–1987 ja Helsingin yliopiston assistenttina 1987–1993. Hän oli yliopiston valtiotieteellisen tiedekunnan tiedekuntaneuvoston jäsen 1992–1993. Holm on toiminut taloustieteen dosenttina vuodesta 1995.Helsingin yliopiston taloustieteen oppiaineen dosentit Viitattu 15.7.2016 Valtion taloudellisen tutkimuskeskuksen (VATT) johtavana ekonomistina hän työskenteli 1994–1995 ja laitoksen tutkimusjohtajana 1995–1999. VATT:sta Holm siirtyi Suomen Yrittäjät ry:n pääekonomistiksi vuosiksi 1999–2004. Vuodesta 2004 hän toimi Pellervon taloudellisen tutkimuslaitoksen (vuodesta 2010 Pellervon taloustutkimus) toimitusjohtajana. Hän jätti tehtävän kesäkuussa 2015. ==Lähteet== Luokka:Suomalaiset taloustieteilijät Luokka:Vuonna 1962 syntyneet Luokka:Elävät henkilöt
Nino Schurter

Nino Schurter (s. 13. toukokuuta 1986) on sveitsiläinen maastopyöräilijä. Hän kilpailee SCOTT-SRAM MTB Racing Teamissä. Hänen päälajinsa on XCO- maastopyöräily, eli maastopyöräilyn olympiamatkan kilpailut. Schurter syntyi ja varttui retoromaaninkielisessä kylässä Lugnezin laaksossa. Schurter on voittanut maastoajon olympiakultaa Rio de Janeirossa 2016, hopeaa Lontoossa 2012 sekä pronssia Pekingissä 2008. Maastoajon maailmanmestaruuden hän on voittanut kaikkiaan kymmenen kertaa, vuosina: 2009, 2012, 2013, 2015, 2016, 2017, 2018, 2019, 2021 ja 2022. Maastoajon maailmancupin hän on voittanut seitsemästi, vuosina: 2010, 2012, 2013, 2015, 2017, 2018 ja 2019. Hän voitti myös maastoajon Euroopan mestaruuden vuonna 2020. Schurter on voittanut maastoajon Sveitsin mestaruuden vuosina: 2012, 2013, 2014 ja 2015. Lisäksi hän on voittanut Etelä-Afrikassa ajettavan Cape Epic -maastopyöräilyetappikilpailun kahdesti vuosina 2017 ja 2019. Kaudella 2014 Schurter osallistui muutamiin maantiekilpailuihin Orica-GreenEDGE-joukkueessa. == Lähteet == == Aiheesta muualla == * Nino Schurterin viralliset kotisivut Luokka:Sveitsiläiset maastopyöräilijät Luokka:Sveitsiläiset olympiavoittajat Luokka:Vuonna 1986 syntyneet Luokka:Elävät henkilöt
Luettelo Yhdistyneen kuningaskunnan ilmavoimien sotilaslentotukikohdista

Tämä on luettelo Yhdistyneen kuningaskunnan ilmavoimien lentotukikohdista, joista osa sijaitsee Britteinsaarten ulkopuolella. == Tukikohdat Britteinsaarilla == Tukikohta Kreivikunta RAF Barkston Heath Lincolnshire RAF Benson Oxfordshire RAF Boulmer Northumberland RAF Brampton Cambridgeshire RAF Brize Norton Oxfordshire RAF Coningsby Lincolnshire RAF Cosford Shropshire RAF Cranwell Lincolnshire RAF Digby Lincolnshire RAF Donna Nook Lincolnshire RAF Fylingdales North Yorkshire RAF Halton Buckinghamshire RAF Henlow Bedfordshire RAF High Wycombe Buckinghamshire RAF Holbeach Lincolnshire RAF Honington Suffolk RAF Kirton in Lindsey Lincolnshire RAF Leeming North Yorkshire RAF Linton-on-Ouse North Yorkshire RAF Lossiemouth Moray RAF Marham Norfolk RAF Mona Anglesey RAF Northolt Lontoo RAF Odiham Hampshire RAF Pembrey Carmarthenshire RAF Scampton Lincolnshire RAF Shawbury Shropshire RAF Spadeadam Cumbria RAF St Mawgan Cornwall RAF Syerston Nottinghamshire RAF Tain Ross ja Cromarty RAF Topcliffe North Yorkshire RAF Trimingham Norfolk RAF Valley Anglesey RAF Waddington Lincolnshire RAF Weston-on-the-Green Oxfordshire RAF Wittering Cambridgeshire RAF Woodvale Merseyside RAF Wyton Cambridgeshire RRH Benbecula Sisä-Hebridit RRH Buchan Aberdeenshire RAF Neatishead Norfolk RRH Staxton Wold North Yorkshire Defence CBRN Centre Wiltshire === Yhdysvaltain ilmavoimien käytössä olevat === Tukikohta Kreivikunta Tietoja RAF Alconbury Cambridgeshire Toimii USAF:in ja RAF:in yhteisenä tukikohtana. RAF Molesworthin tukikohdan henkilöstön majoitusyksikkö. RAF Barford St John Oxfordshire Toimii USAF:in ja RAF:in yhteisenä tukikohtana henkilöstön majoitusyksikkönä. RAF Croughton Northamptonshire Toimii USAF:in ja RAF:in yhteisenä tukikohtana henkilöstön majoitusyksikkönä. RAF Fairford Gloucestershire Toimii USAF:in ja RAF:in yhteisenä tukikohtana. RAF Feltwell Norfolk USAF:in huoltotukikohta. RAF Lakenheath Suffolk Toimii USAF:in ja RAF:in yhteisenä tukikohtana. RAF Menwith Hill North Yorkshire USAF:in ja RAF:in yhteinen tiedustelu- ja majoitusyksikkö. RAF Mildenhall Suffolk Toimii USAF:in ja RAF:in yhteisenä tukikohtana. RAF Molesworth Cambridgeshire Toimii USAF:in ja RAF:in yhteisenä tukikohtana. RAF Welford Berkshire Toimii USAF:in ja RAF:in yhteisenä tukikohtana. == Tukikohdat Britteinsaarten ulkopuolella == Tukikohta Valtio Tietoja RAF Ascension Yhteinen tukikohta USAF:in ja NASA:n kanssa. Satelliittien paikannusasema. RAF Tongeren Naton kansainvälinen tukiyksikkö. RAF Akrotiri Osana Akrotiri ja Dhekelian tukikohtaa. RAF Al Udeid RAF:in 83. tutkimuslentorykmentin Lähi-idän päämaja. RAF Troodos Sijaitsee Troodosin vuorella Akrotiri ja Dhekelian tukikohdan ulkopuolella. RAF Mount Alice Tutka- asema. RAF Mount Byron Tutka-asema. RAF Mount Pleasant RAF Gibraltar Sijaitsee Gibraltarin lentoasemalla. ==Lähteet== * Royal Air Forcen lentotukikohdat
Strobe Talbott

Strobe Talbott, oik. Nelson Strobridge Talbott III (s. 25. huhtikuuta 1946) on yhdysvaltalainen ulkopolitiikan kommentaattori ja analyytikko, joka on Venäjä- tuntija. Hän oli Bill Clintonin hallinnossa varaulkoministeri 1994–2001, ja sitä ennen hän teki pitkän uran toimittajana, 21 vuotta Time-lehdessä, jossa hän kirjoitti erityisesti Venäjästä. Hän oli vuosina 2002–2017 yhteiskunnallisen tutkimuslaitoksen Brookings Institutionin pääjohtaja. ==Teokset (valikoima)== * The Great Experiment: The Story of Ancient Empires, Modern States, and the Quest for a Global Nation (2008) * Engaging India: Diplomacy, Democracy, and the Bomb (2004) * The Russia Hand: A Memoir of Presidential Diplomacy (2002) * Master of the game : Paul Nitze and the Nuclear Peace (1989) * Deadly Gambits: The Reagan Administration & the Stalemate in Nuclear Arms Control (1984) == Lähteet == ==Aiheesta muualla== * Strobe Talbott's Brookings Expert Page * Talbott lecture at Ditchley Foundation, July 2010 * Strobe Talbott Ylen haastattelussa Luokka:Yhdysvaltain ministerit Luokka:Yhdysvaltalaiset toimittajat Luokka:Vuonna 1946 syntyneet Luokka:Elävät henkilöt
Antti Lahti

Antti Lahti (s. 1979) on suomalainen tanssija-koreografi. Turun konservatoriosta vuonna 1999 tanssijaksi valmistumisensa jälkeen hän on esiintynyt useiden koreografien (muun muassa Virpi Pahkinen, Sasha Pepeljajev, Ari Numminen) ja ohjaajien (muun muassa Mikko Roiha, Leea Klemola, Maarit Ruikka) teoksissa, työskennellyt koreografina itsenäisissä tanssiproduktioissa, näytelmissä ja musikaaleissa, opettanut ammattilaisia ja harrastajia, sekä toiminut tanssin hallinnollisissa ja tuotannollissa tehtävissä. Lahti on työskennellyt pitkään kahdessa ensemblessä, ensin turkulaisessa Aurinkobaletissa vuosina 1999–2003 ja kuopiolaisessa Tanssiteatteri Minimissä 2003 eteenpäin, jota hän myös johti vuodesta 2006 vastaten ryhmän taiteellisesta suunnittelusta ja vuodesta 2009 myös taloudesta. Vuodet 2016–2020 hän toimi Jyväskylässä järjestettävän Tanssin Aika -festivaalin taiteellisena johtajana. Lokakuussa 2020 Lahti aloitti Helsingin Kaupunginteatterin Tanssiryhmän, Helsinki Dance Companyn johtajana. Kiinnostus tanssiin, liikkeeseen ja fyysisen ilmaisun mahdollisuuksiin syttyi hip hop -kulttuurin ja katutanssin kautta. Lahti oli yksi 1990-luvun lopulla vaikuttaneen MidPoint Rockers -breikkiryhmän perustajajäseniä. == Lähteet == Luokka:Suomalaiset tanssijat Luokka:Suomalaiset koreografit Luokka:Vuonna 1979 syntyneet Luokka:Elävät henkilöt
Ateenan ja Epidauroksen festivaali

Ateenan ja Epidauroksen festivaali () eli Kreikkalainen festivaali (Ελληνικό Φεστιβάλ, Ellinikó Festivál) on vuosittainen taidefestivaali, joka järjestetään Ateenassa ja Epidauroksessa Kreikassa aina touko–lokakuussa. Se sisältää musiikki-, teatteri- ja tanssiesityksiä sekä muita kulttuuritapahtumia. Festivaali perustettiin vuonna 1955. Se tunnetaan ennen kaikkea antiikin kreikkalaisten näytelmien uudelleenesityksistä tätä varten kunnostetuilla antiikin aikaisilla teattereilla. Festivaali sisältää myös mm. modernia teatteria, perinteistä kreikkalaista musiikkia, klassista musiikkia, jazzia ja rock-musiikkia, sekä perinteistä ja nykytanssia. Festivaalin tapahtumapaikkoja ovat muun muassa Herodes Atticuksen odeion, Ateenan konserttitalo, Lykavittóksen teatteri ja Benaki-museo Ateenassa sekä Epidauroksen teatteri Epidauroksen arkeologisella alueella. Epidauroksen esityksiin järjestetään Ateenasta teatterimatkoja sekä bussilla että risteilyinä. Festivaalin historian huippuhetkiin kuuluvat muun muassa Maria Callaksen tähdittämät Vincenzo Bellinin Norman (1960) ja Luigi Cherubinin Médéen (1961) esitykset; sekä Peter Hallin ohjaama Aiskhyloksen Oresteian esitys Epidauroksessa vuonna 1982, mikä oli ensimmäinen ulkomailla tuotettu esitys kyseisellä teatterilla. == Lähteet == == Aiheesta muualla == * Φεστιβάλ Αθηνών και Επιδαύρου – Athens & Epidaurus Festival . Tapahtuman verkkosivut. Luokka:Ateenan kulttuuri Luokka:Epidauros Luokka:Kulttuuritapahtumat
Iiris Aaltio

Iiris Elina Aaltio (ent. Aaltio-Marjosola, s. 13. toukokuuta 1953 Keuruu) on suomalainen kauppatieteiden tohtori, joka on toiminut vuodesta 2006 Jyväskylän yliopiston kauppakorkeakoulun johtamisen professorina. Aaltio opiskeli Jyväskylän yliopistossa ja valmistui yhteiskuntatieteiden maisteriksi vuonna 1976, taloustieteiden maisteriksi 1978 ja lisensiaatiksi 1979. Hän väitteli kauppatieteiden tohtoriksi vuonna 1991 Helsingin kauppakorkeakoulusta aiheenaan organisaatiokulttuurit. Ennen nykyistä tehtäväänsä Aaltio on toiminut muun muassa organisaatiopsykologian lehtorina Helsingin kauppakorkeakoulussa 1989–1994, apulaisprofessorina Turun kauppakorkeakoulussa 1994–1997 ja Lappeenrannan teknillisen yliopiston liiketaloustieteen professorina 1997–2011. Vuosina 1999–2000 Aaltio oli Suomen Akatemian varttunut tutkija ja toimi vuosina 2003–2007 projektin johtajana. Vuodesta 1995 Aaltio on ollut dosentti Aalto-yliopiston kauppakorkeakoulussa, vuodesta 1997 Turun kauppakorkeakoulussa ja vuodesta 2007 Lapin yliopistossa. Hän on työskennellyt ulkomailla muun muassa Massachusettsin yliopistossa Amherstissa (1989), Pohjois-Dakotan yliopistossa (1999), Aucklandin yliopistossa Uudessa- Seelannissa (2005) ja St. Mary’s Universityssä Kanadassa (2007 ja 2012). Vierailevana tutkijana hän on ollut muun muassa Kiinassa Chinese Academy of Social Sciencessa (2010) ja Guangzhoun yliopistossa (2010, 2011 ja 2013), Virossa Tarton yliopistossa (2010) sekä MIT:ssä. Aaltio on tutkinut muun muassa yrittäjyyttä sekä johtajuutta ja siihen liittyviä sukupuolikysymyksiä esimerkiksi Kiinassa ja Venäjällä. ==Lähteet== Luokka:Suomalaiset kauppatieteilijät Luokka:Johtamisteoreetikot Luokka:Jyväskylän yliopiston professorit Luokka:Suomalaiset professorit Luokka:Vuonna 1953 syntyneet Luokka:Elävät henkilöt
Dave Canterbury

Dave Canterbury (s. 19. syyskuuta 1963) on yhdysvaltalainen selviytymisekspertti ja survivalisti. Hän esiintyi Discovery Channelilla esitettävässä televisiosarjassa Dual Survival, jossa hän esitteli erilaisia selviytymismenetelmiä lavastetuissa onnettomuustilanteissa vuosina 2010–2011. Hän palveli sotilaspoliisina Yhdysvaltain maavoimissa vuosina 1981-1987. Hän on sotilasarvoltaan kersantti. Nykyisin hän opettaa erilaisia selviytymistaitoja ja -menetelmiä omistamassaan selviytymiskoulussa The Pathfinder School Ohiossa. Hän on kirjoittanut kaksi selviytymisaiheista kirjaa: Survivability for the Common Man (2010) ja Bushcraft 101 (2014). Canterbury lataa myös omia selviytymisaiheisia opetusvideoita omalle YouTube- kanavalleen. == Katso myös == * Cody Lundin == Lähteet == Luokka:Vuonna 1963 syntyneet Luokka:Survivalistit Luokka:Yhdysvaltalaiset sotilaat Luokka:Yhdysvaltalaiset tietokirjailijat Luokka:Yhdysvaltalaiset televisioalan henkilöt Luokka:Elävät henkilöt
Glen Morgan

Glen Morgan on yhdysvaltalainen tuottaja, käsikirjoittaja ja ohjaaja. Hänet tunnetaan televisiosarjasta Salaiset kansiot, jossa hän käsikirjoitti työparinsa James Wongin kanssa. Hän käsikirjoitti myös Wongin ohjaamat elokuvat Final Destination – viimeinen määränpää (2000) ja Final Destination – viimeinen määränpää 3 (2006). Hän on käsikirjoittaja Darin Morganin vanhempi veli. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Yhdysvaltalaiset elokuvaohjaajat
James Wong

James Wong (; s. 20. huhtikuuta 1959 Hongkong) on yhdysvaltalainen tuottaja, käsikirjoittaja ja elokuvaohjaaja. Hänet tunnetaan parhaiten televisiosarjasta Salaiset kansiot, jossa hän käsikirjoitti työparinsa Glen Morganin kanssa. Hän on ohjannut muun muassa elokuvat Final Destination – viimeinen määränpää (2000), The One (2001) ja Final Destination – viimeinen määränpää 3 (2006). ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Yhdysvaltalaiset elokuvaohjaajat Luokka:Amerikankiinalaiset Luokka:Elävät henkilöt Luokka:Syntymävuosi puuttuu Luokka:Vuonna 1959 syntyneet
Tim Minear

Timothy ”Tim” P. Minear (s. 29. lokakuuta 1963 New York) on yhdysvaltalainen käsikirjoittaja, tuottaja ja ohjaaja. Hänet tunnetaan työstään Joss Whedonin televisiosarjoissa Angel, Firefly ja Dollhouse. Lisäksi hän on televisiosarjan American Horror Story käsikirjoittaja-tuottaja. ==Katso myös== *Mutant Enemy Productions ==Aiheesta muualla== * Luokka:Vuonna 1964 syntyneet Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Yhdysvaltalaiset televisio-ohjaajat Luokka:Elävät henkilöt
Lamposaaren lossi

Lamposaaren lossi on Lappeenrannassa mantereeseen kuuluvan Muukonniemen ja Lamposaaren välillä liikennöivä Finferriesin lossi. Se ylittää Laihianselän ja Turkianlahden välisen noin 400 metriä leveän salmen, jossa kulkee sallitulta syväykseltään 2,4 metriä oleva vesiväylä. Lossin kautta kulkee Utrasaarentie eli yhdystie 14826. Lossiyhteys valmistui vuonna 1963. Lamposaaressa oli parhaimmillaan 300 henkilöä työllistänyt saha, joka paloi vuonna 1967. Lamposaari on pengertien kautta yhteydessä pienempään Utrasaareen. Vuonna 2005 Lamposaaressa ja Utrasaaressa oli 81 asukasta. Lossi liikennöi maanantaista sunnuntaihin tarvittaessa. Reitin pituus on 380 metriä. Nykyisin käytössä oleva lossi on Parkano Oy:n vuonna 1972 rakentama lautta numero 195, jonka kannella on tilaa noin kymmenelle henkilöautolle ja hyötykuorma on 44 tonnia. Lautan koko on 27,3 × 6,8 metriä, syväys 1,8 metriä ja kuivapaino 72 tonnia. == Lähteet == Luokka:Lappeenrannan liikenne Luokka:Suomen lautta-alukset‎ Luokka:Varsinainen Saimaa
Valfrid August Vilhelm Blåfield

Valfrid August Vilhelm Blåfield (26. elokuuta 1868 Myttäälä, Pälkäne – 23. huhtikuuta 1934 Helsinki) oli suomalainen kihlakunnantuomari, senaattori, valtiopäivämies ja oikeusneuvos. ==Henkilöhistoria== Blåfieldin vanhemmat olivat laamanni Berndt Gustaf Emil Blåfield (1816–1884) ja Anna Aurora Karolina Blåfield (1830–1908). Blåfield oli naimisissa vuodesta 1913 filosofian maisteri Irene Aleksandra Nyqvistin (1882–1959) kanssa. Hän pääsi ylioppilaaksi 1885 Hämeenlinnan normaalilyseosta ja suoritti oikeustutkinnon Helsingin yliopistossa 1891. Blåfield sai varatuomarin arvon 1894. Blåfield oli Suomen senaatin kanslistina 1900–1904 ja senaatin oikeusosaston protokollasihteerinä 1904–1908. Hän oli eduskunnan uudistuskomitean sihteerinä 1905–1906 ja oppivelvollisuuskomitean jäsenenä 1906–1907. Blåfield oli kesällä 1907 Mikkelin läänin kuvernöörin viransijaisena ja vuonna 1908 hänet nimitettiin Hauhon tuomiokunnan tuomariksi. Blåfield oli senaatin oikeusosaston senaattorina 1917–1918 ja korkeimman oikeuden oikeusneuvoksena 1918–1927. Hän toimi sitten vuodesta 1927 alkaen Lohjan tuomiokunnan tuomarina. Blåfield oli atelissäädyssä sukunsa edustaja valtiopäivillä 1897, 1900 ja 1905–1906. Hän toimi lisäksi pappissäädyn sihteerinä valtiopäivillä 1904–1905 ja 1905–1906.Anneli Kotisaari : Margaretha Catharina Erikintytär Tigerstedt s. 23.10.1692 Turku ja hänen jälkeläisiään yhteensä 325 taulua, taulu 209 Blåfield - sotilassukuGeni.com : Valfrid August Vilhelm Blåfield Blåfieldin veli oli maanviljelijä, valtiopäivämies Karl Emil Blåfield.Yrjö Kotivuori, Ylioppilasmatrikkeli 1640–1852: Berndt Gustaf Emil Blåfield. Verkkojulkaisu 2005. Viitattu 4.8.2021. == Teoksia == * Käsikirja kihlakunnanlautamiehille ja haastomiehille. Otava 1902, 2. lis. ja korj. painos 1911, 3. painos 1925 == Lähteet == Luokka:Suomalaiset juristit Luokka:Suomalaiset tuomarit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset senaattorit Luokka:Korkeimman oikeuden jäsenet Luokka:Vuonna 1868 syntyneet Luokka:Vuonna 1934 kuolleet
Thure Ahlberg

Theodor ”Thure” Rudolf Ahlberg (s. 14. tammikuuta 1893 Espoo – 17. elokuuta 1967 Helsinki) oli suomalainen painija ja painivalmentaja. Varsinaisilta ammateiltaan hän oli puuseppä ja vahtimestari. Helsingin Jyryä edustanut Ahlberg voitti kreikkalais-roomalaisen painin SM-kultaa 67,5 kg:n sarjassa vuosina 1915, 1916 ja 1917. Suomen sisällissodassa Ahlberg taisteli punaisten puolella ja pakeni sen loppuvaiheessa lukuisten muiden punakaartilaisten tavoin Neuvosto-Venäjälle, jossa hän toimi painivalmentajana. Myöhemmin Ahlberg paini vielä ammattilaisena eri puolilla Eurooppaa. Sodan jälkeen valkoisen armeijan esikunnan tiedusteluosasto epäili Ahlbergia osallisuudesta tohtori Oskar August Rosenqvistin surmaan. Hänet oli kuitenkin sekoitettu veljeensä, punakaartissa palvelleeseen Walter Ahlbergiin, joka oli ollut paikalla kun Rosenqvist ammuttiin.Mikko Uola: Joka miekkaan tarttuu: Punakaartin väkivalta pääkaupunkiseudulla 1917–1918, s. 253. Omakustanne, Turku 2020. Walter Ahlberg kuoli todennäköisesti valkoisten teloittamana.Tuomas Hoppu: Vallatkaa Helsinki: Saksan hyökkäys punaiseen pääkaupunkiin 1918, s. 38. Gummerus, Helsinki 2013. Thure Ahlberg kuoli vuonna 1967. Hänet on haudattu Helsinkiin Malmin hautausmaalle. == Saavutukset == ;Kreikkalais-roomalainen paini (67,5 kg) *SM-kultaa: 1915, 1916, 1917 *SM- hopeaa: 1914 == Kirjallisuutta == *Soinio, Eino: Suomalaisia mestaripainijoita, WSOY, 1939. == Lähteet == Luokka:Suomalaiset kreikkalais- roomalaisen tyylin painijat Luokka:Suomen sisällissodan punaiset Luokka:Vuonna 1893 syntyneet Luokka:Vuonna 1967 kuolleet
Tommy Wiseau

Thomas Pierre ”Tommy” Wiseau (s. 3. lokakuuta 1955 Poznań, Puola)Tommy Wiseau Internet Movie Database. on elokuvaohjaaja, joka on tullut tunnetuksi vuoden 2003 elokuvastaan The Room, jonka hän on itse ohjannut, käsikirjoittanut ja tuottanut. Elokuva sai kulttimaineen erityisesti huonoutensa vuoksi – sitä pidetään yhtenä huonoimmista koskaan tehdyistä elokuvista. Wiseaun muuta tuotantoa ovat muun muassa vuoden 2004 dokumentti Homeless in America ja vuoden 2014 sarja The Neighbors. ==Filmografia== Vuosi Nimi 2003 The Room 2004 Homeless in America 2009 Tim and Eric Awesome Show, Great Job! 2010 The House That Drips Blood On Alex 2011 Bump Tommy Explains it All The Tommy-Wi Show 2014 The Neighbors 2015 Samurai Cop 2: Deadly Vengeance Shut Up and Talk 2017 Best F(r)iends: Volume 1 Best F(r)iends: Volume 2 * ==Lähteet== Luokka:Yhdysvaltalaiset elokuvaohjaajat Luokka:Vuonna 1955 syntyneet Luokka:Elävät henkilöt
RN Fulmine (1898)

RN Fulmine () oli Italian kuninkaallisen laivaston ensimmäinen Italiassa suunniteltu ja valmistettu hävittäjä. == Valmistus == Ernesto Martinezin suunnittelema alus tilattiin Sestri Ponentesta Cantieri navali Oderolta, missä köli laskettiin 14. heinäkuuta 1897. Alus laskettiin vesille 4. joulukuuta 1898 ja otettiin palvelukseen 26. lokakuuta 1900.Gardiner, Robert 1860-1905 s. 355Fraccaroli, Aldo s. 55 == Palvelus == Alus oli kokeellinen eikä sen suunnittelu ollut täysin onnistunut ja muun muassa se ei kyennyt saavuttamaan tilauksessa määriteltyä maksiminopeutta 26,5 solmua. Aluksen aseistus vaihdettiin 1901 yhdeksi 3 tuuman 40 pituuskaliiperin ja kolmeksi 57 millimetrin 43 pituuskaliiperin tykiksi, mitä täydennettiin kahdella 14 tuuman torpedoputkella. Alus oli kadettien koululaivana 1906-1911 lukuun ottamatta ajanjaksoa marraskuusta 1911 toukokuuhun 1912, jolloin alus osallistui Italian ja Turkin väliseen sotaan. Alus poistettiin alusluettelosta 15. toukokuuta 1921.Gardiner, Robert 1906-1921 s. 258 ==Lähteet== * * * === Viitteet === Luokka:Regia Marinan hävittäjät Luokka:Cantieri navali Odero
Poerio-luokka

Poerio-luokka oli Italian kuninkaallisen laivaston ensimmäisessä maailmansodassa palvellut kolmen aluksen muodostama tiedusteluristeilijäluokka (). Luokan alukset luokiteltiin uudelleen hävittäjiksi 1. heinäkuuta 1921. == Alukset == Poerio-luokan risteilijätGardiner, Robert 1906-1921 s. 265 Nimi Telakka Kölinlasku Vesille Valmis Kohtalo Alessandro Poerio Ansaldo, Genova 25. kesäkuuta 1913 4. elokuuta 1914 25. toukokuuta 1915 Espanjalle 6. tammikuuta 1939 Guglielmo Pepe Ansaldo, Genova 2. heinäkuuta 1913 17. syyskuuta 1914 20. elokuuta 1915 Espanjalle 6. tammikuuta 1939 Cesare Rossarol Ansaldo, Genova 30. kesäkuuta 1913 15. elokuuta 1914 6. elokuuta 1915 uponnut osuttuaan miinaan 16. marraskuuta 1918 ==Lähteet== * * === Viitteet === * *
Sappiväriaineet

Sappiväriaineet ovat sapessa olevia hemoglobiinin hajoamistuotteita, jotka syntyvät maksassa ja erittyvät sapen mukana. Merkittävimmät niistä ovat kellanruskea bilirubiini ja vihreä biliverdiini. Ne ovat ruoansulatuksen kannalta hyödyttömiä kuona-aineita, jotka erittyvät sapen myötä. Bilirubiinin pelkistyminen suolistossa aiheuttaa ulosteen ruskean värin. Jos sappi ei pääse suolistoon, tulee ulosteesta harmaata.Kodin suuri tietosanakirja, osa 12, s. 156"Bilirubin is a brownish yellow substance found in bile" University of Michigan == Lähteet == Luokka:Biologia
Selluloosaesterit

Selluloosaesterit ovat selluloosan ja happojen yhdisteitä, joita valmistetaan tavallisesti käsittelemällä alkaliselluloosaa alkyylihalogeeneilla tai alkyylisulfaateilla. Näistä valmistetaan varsinkin vesiliukoista karboksimetyyliselluloosaa.Otavan Fokus, osa 6, s. 3763 == Lähteet == Luokka:Esterit de:Celluloseester
Nousia

Nousia on muinaissuomalainen miehen etunimi. Se kuuluu -ia-loppuisten hämäläisperäisten nimien sarjaan. Nimistöntutkijoiden keskuudessa esiintyneen muinaisrunouden ihailun vaikutuksesta nimi on 1900-luvulla yritetty saattaa uudelleen käyttöön kuten useat muutkin muinaissuomalaiset etunimet. Vuosina 1929–1949 Nousialla oli almanakassa nimipäiväkin, 30. syyskuuta. Vuoden 1900-jälkeen nimi on kuitenkin annettu vain muutamalle kymmenelle henkilölle.. Nousia-nimestä on myös johdettu pitäjän nimi Nousiainen. == Tunnettuja Nousia- nimisiä == * Nousia Venäläinen (1500-luvulla), karjalainen kauppateitä koskeneen selonteon laatija == Lähteet == Luokka:Etunimet
Eilo

Eilo on suomalainen miehen etunimi. Sen pohjana on voinut olla naisen etunimi Eila. Yrjö Karilas ehdotti sitä etunimeksi vuonna 1919.Kustaa Vilkuna: Etunimet, 5. painos (toimittanut Pirjo Mikkonen 2007), s. 68 Pentti Lempiäisen mukaan Eilola on esiintynyt talonnimenä Suomessa jo 1500-luvulla. Nimen pohjaksi on esitetty ruotsalaista nimeä Eiloff, jolla on vastineensa myös saksalaisessa nimistössä. Näiden pohjana on esitetty olleen muinaisgermaanin Agil, joka on tarkoittanut miekan tuppea. Nimi on vuosina 1899-2018 annettu noin 150 henkilölle. ==Tunnettuja Eilo-nimisiä== *Eilo Eriksson (1921–1986), Vaasan kaupunginjohtaja 1979–1984 == Lähteet == Luokka:Etunimet
Jerker

Jerker on miehen etunimi. Se on muoto nimestä Eriker. Se tuli Ruotsissa käyttöön 1800-luvun puolenvälin tienoilla. Suomessa nimi Jerker on Digi- ja väestötietoviraston tietojen mukaan annettu vuoden 2019 loppuun mennessä noin 220 henkilölle. Jerkerillä on nimipäivä ruotsinkielisessä almanakassa 18. toukokuuta == Tunnettuja Jerkereitä == * Jerker Erikson (s. 1974), ruotsalainen kirjailija * Jerker A. Eriksson (1931–2019), suomalainen elokuvakriitikko ja elokuvatarkastamon puheenjohtaja * Jerker Lysell (s. 1989), ruotsalainen suunnistaja * Jerker Svenske, oik. Erik Finne (1869–1931), suomenruotsalainen kirjailija * Jerker Virdborg (s. 1971), ruotsalainen kirjailija == Lähteet == Luokka:Etunimet
Langfang

Langfang (, pinyin: Lángfāng Shì) on prefektuuritason kaupunki Hebein maakunnassa Kiinassa. Kaupungin keskusta sijaitsee noin 250 kilometriä maakunnan pääkaupunki Shijiazhuangista koilliseen. Lanfang sijaitsee kahden megakaupungin välissä: Maan pääkaupunki Peking on vain 50 kilometrin päässä luoteessa ja Tianjin noin 60 kilometrin päässä kaakossa. Langfangin prefektuurin väkiluku on 4,359 miljoonaa (2010) ja pinta-ala on 6 330 neliökilometriä. Kaupunki rajoittuu pohjoisessa Pekingiin ja idässä Tianjiniin. Etelässä naapurina on Cangzhoun ja lännessä Baodingin prefektuuritason kaupunki. Piirikuntatasolla prefektuuri jakautuu kahteen (kaupunki)piiriin (Guangyang, Anci), kahteen piirikuntatason kaupunkiin (Sanhe ja Bazhou) sekä kuuteen piirikuntaan (Dachang, Xianghe, Yongqing, Gu’an, Wen’an, Dacheng). Langfang Railway Station.jpg|Langfangin rautatieasema. City of Bazhou (20150602140103).JPG|Bazhoun piirikuntatason kaupungin rakennuksia. Gu'an British Palace (20150602130116).JPG |Gu’anin piirikunnan kerrostaloja. ==Lähteet== == Aiheesta muualla == *Langfang City Information (erityisesti talouspainotus) (chinaknowledge.com) *China Postal code Hebei Province (prefektuuri ja piirikuntataso) (youbianku.com) Luokka:Hebein kaupungit Luokka:Hebein prefektuurit
Xingtai

Xingtai (, pinyin: Xíngtái Shì) on prefektuuritason kaupunki Hebein maakunnassa Kiinassa. Kaupunki sijaitsee noin 108 kilometriä maakunnan pääkaupunki Shijiazhuangista etelään. Xingtain prefektuurin väkiluku on noin 7,104 miljoonaa (2010) ja pinta-ala on 12 439 neliökilometriä. Kaupunki rajoittuu pohjoisessa Shijiazhuangin, idässä Hengshuin, Dezhoun ja Liaochengin, etelässä Handanin, sekä lännessä Jinzhongin prefektuuritason kaupunkiin. Piirikuntatasolla prefektuuri jakautuu kahteen kaupunkipiiriin, kahteen piirikuntatason kaupunkiin ja 15 piirikuntaan. Kaupunkipiirit (2) * Qiaodong * Qiaoxi Piirikuntatason kaupungit (2) * Nangong * Shahe Piirikunnat (15) * Baixiang * Guangzong * Julu * Lincheng * Linxi * Longyao * Nanhe * Neiqiu * Ningjin * Pingxiang * Qinghe * Renxian * Weixian * Xingtai * Xinhe Coal Miner.JPG|Hiilikaivostyöläinen. ==Lähteet== == Aiheesta muualla == *Xingtai City Information (erityisesti talouspainotus) (chinaknowledge.com) *China Postal code Hebei Province (prefektuuri ja piirikuntataso) (youbianku.com) Luokka:Hebein kaupungit Luokka:Hebein prefektuurit
Maria Abrahamsson

Maria Abrahamsson (s. 21. heinäkuuta 1963 Kalmar, Ruotsi) on ruotsalainen juristi, journalisti ja poliitikko, joka kuuluu Maltilliseen kokoomukseen. Hän on ollut kansanedustaja vuosina 2010–2018. Sitä ennen hän työskenteli kymmenen vuotta pääkirjoitustoimittajana Svenska Dagbladetissa. == Lähteet == == Aiheesta muualla == * Maria Abrahamsson (M) Tidigare riksdagsledamot Luokka:Ruotsalaiset poliitikot Luokka:Ruotsalaiset toimittajat Luokka:Vuonna 1963 syntyneet Luokka:Elävät henkilöt
Lars Adaktusson

Lars Göran Peter Adaktusson (s. 6. elokuuta 1955 Jönköping) on ruotsalainen toimittaja, televisiouutisankkuri ja poliitikko, joka kuuluu Kristillisdemokraatteihin. Hän oli Euroopan parlamentin jäsen vuosina 2014–2018 ja on istunut valtiopäivillä vuodesta 2018. Adaktusson on aiemmin työskennellyt Sveriges Radiolla uutisankkurina sekä ulkomaankirjeenvaihtajana Wienissä, Washingtonissa ja Jerusalemissa. Meppinä toimiessaan Adaktusson äänesti 22 kertaa 28:sta aborttioikeutta vastaan. Hän selitti äänestäneensä sitä vastaan, että asiasta päätetään EU-tasolla. Lars Adaktusson, EU-valet 2014.JPG|Lars Adaktusson eurovaalikampanjan aikaan vuonna 2014. ==Lähteet== ==Aiheesta muualla== * Lars Adaktusson Ruotsin valtiopäivien verkkosivuilla * Luokka:Ruotsalaiset poliitikot Luokka:Ruotsalaiset europarlamentaarikot Luokka:Ruotsalaiset toimittajat Luokka:Ruotsin Kristillisdemokraattien poliitikot Luokka:Vuonna 1955 syntyneet Luokka:Elävät henkilöt
Sappiruohot

Sappiruohot (XanthiumKassu – Kasvien suomenkieliset nimet: Sappiruohot (Xanthium)) on kasvisuku, joka kuuluu asterikasvien eli mykerökukkaiskasvien heimoon. Suvussa on kuusi lajia, jotka ovat levinneet ympäri maailman. Sappiruohojen emimykeröt tarttuvat helposti eläimiin ja lampaiden villaan tarttuessaan alentavat villan arvoa. Sappiruohoja esiintyy erityisesti lämpimissä maissa, mutta osa sappiruoholajeista on levinnyt ihmisen mukana hyvin moniaalle. Suomessakin niitä esiintyy.Kodin suuri tietosanakirja, osa 12, s. 156. Sappiruohot aiheuttavat rehun sekaan joutuessaan eläimille myrkytyksen.Eviran julkaisuja, 2/2010 MTK == Sappiruoholajeja == * piikkisappiruoho (Xanthium spinosum) * tummasappiruoho (Xanthium orientale) ** karheasappiruoho (Xanthium orientale subsp. italicum) ** rantasappiruoho (Xanthium orientale subsp. riparium) * vaaleasappiruoho (Xanthium strumarium) Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 114.) == Lähteet == == Aiheesta muualla == *Suomen Lajitietokeskus: Sappiruohot (Xanthium) *ITIS: Xanthium *United States Department of Agriculture (USDA): Xanthium *Flora of China: Xanthium *Purdue University, Indiana Animal Disease Diagnostic Laboratory: Cocklebur Toxicosis Luokka:Asterikasvit Luokka:Myrkylliset kasvit
RN Benedetto Cairoli

RN Benedetto Cairoli () oli Italian kuninkaallisen laivaston La Masa -luokan hävittäjä ensimmäisessä maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 1. syyskuuta 1916. Alus laskettiin vesille 28. joulukuuta 1917 ja liitettiin laivastoon 3. helmikuuta 1918.Fraccaroli, Aldo s. 76 == Palvelus == Alus upposi kolaroituaan sisaraluksensa RN Giacinto Carinin kanssa Joonianmerellä 10. huhtikuuta 1918. ==Lähteet== * * * === Viitteet === Luokka:La Masa -luokan hävittäjät Luokka:Italialaiset ensimmäisen maailmansodan hävittäjät Luokka:Cantieri navali Odero
Ahlberg

Ahlberg tai Aalberg on muun muassa seuraavien henkilöiden sukunimi: * A. F. Aalberg (1897–1984), suomalainen kalatalousneuvoja, taloustirehtööri, tietokirjailija ja toimittaja * Axel Ahlberg (1855–1927), suomalainen näyttelijä * Bruno Ahlberg (1911–1966), suomalainen nyrkkeilijä * Eija Ahlberg (s. 1959), VR:n entinen myyntipäällikkö * Elisabet Ahlberg (s. 1952), ruotsalainen elektrokemian professori * Hakon Ahlberg (1891–1984), ruotsalainen arkkitehti * Hugo Ahlberg (1930–1996), suomalainen radio- ja televisiojuontaja * Ida Aalberg (1857–1915), suomalainen näyttelijä * Johan Fredrik Ahlberg (1826–1898), suomalainen painajamestari ja valtiopäivämies * John Ahlberg (s. 1983), suomalainen jalkapalloilija * Malin Ahlberg (s. 1991), ruotsalainen jalkapalloilija * Rurik Ahlberg (s. 1972), Mustasaaren kunnanjohtaja * Sakari Ahlberg (s. 1950), suomalainen jääkiekkoilija * Sami Ahlberg (s. 1972), suomalainen jääkiekkoilija * Thure Ahlberg (1893–1967), suomalainen painija ja painivalmentaja * Veikko Aalberg (s. 1941), suomalainen nuorisopsykiatri ja psykoanalyytikko * Yrjö Gabriel Ahlberg, myöh. Yrjö Haussila (1890–1961), suomalainen jääkärikapteeni
Ronald Raldes

Ronald Raldes Balcázar (s. 20. huhtikuuta 1981 Santa Cruz) on bolivialainen jalkapalloilija. Pelipaikaltaan hän on keskuspuolustaja. Raldes edustaa bolivialaista Oriente Petroleroa.Ronald Raldes Transfermarkt-sivustolla == Lähteet == Luokka:Bolivialaiset jalkapalloilijat Luokka:Vuonna 1981 syntyneet Luokka:Elävät henkilöt
1944 (elokuva)

1944 on vuonna 2015 ensi-iltansa saanut virolainen Elmo Nügasen ohjaama ja Leo Kunnaksen käsikirjoittama elokuva. Elokuvan tuottivat virolainen Taska Film ja suomalainen MRP Matila Röhr Productions. Kansainvälisesti menestynyt ja Virossa suuret katsojaluvut kerännyt sotaelokuva kertoo tarinan vähälle huomiolle jääneestä lähihistoriasta. Elokuva on herättänyt laajaa keskustelua myös Venäjällä, jossa sitä peilataan tämän päivän tapahtumiin. Virossa elokuva keräsi ensimmäisenä viikonloppunaan elokuvateattereissa lähes , mikä on uusi ennätys kotimaiselle elokuvalle. == Juoni == Vuonna 1944 Viron kansa oli jakaantunut kahtia, sillä virolaisia miehiä oli sodan aikana värvätty niin Neuvostoliiton kuin Saksankin joukkoihin. Pian virolaiset sotilaat huomaavat taistelevansa omia maamiehiään vastaan. Riippumatta siitä, voittaako Saksa vai Neuvostoliitto sodan, Virolle todennäköisesti käy huonosti. == Rooleissa == == Lähteet == == Aiheesta muualla == * Luokka:Vuoden 2015 virolaiset elokuvat Luokka:Vuoden 2015 suomalaiset elokuvat Luokka:Sotadraamat Luokka:Toiseen maailmansotaan pohjautuvat elokuvat
RN Giacinto Carini

RN Giacinto Carini () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 1. syyskuuta 1916. Alus laskettiin vesille 7. marraskuuta 1917 ja liitettiin laivastoon kolme viikkoa myöhemmin 30. marraskuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Alus muutettiin vuosina 1952-1954 nopeaksi miinanraivaajaksi, jolloin sen aseistukseksi tuli kaksi 102 millimetrin tykkiä ja kaksi 20 millimetrin ilmatorjuntatykkiä. Samalla alukselle asennettiin tutka. Alus poistettiin alusluettelosta 31. joulukuuta 1958. ==Lähteet== * * === Viitteet === Luokka:La Masa -luokan hävittäjät Luokka:Italialaiset ensimmäisen maailmansodan hävittäjät Luokka:Italialaiset toisen maailmansodan torpedoveneet Luokka:Cantieri navali Odero
RN Nicola Fabrizi

RN Nicola Fabrizi () oli Italian kuninkaallisen laivaston La Masa -luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 1. syyskuuta 1916. Alus laskettiin vesille 8. heinäkuuta 1918 ja liitettiin laivastoon viikkoa myöhemmin 12. heinäkuuta.Whitley, M. J. s. 175 == Palvelus == Alus luokiteltiin 1. lokakuuta 1929 torpedoveneeksi (). Alus muutettiin vuosina 1952-1954 nopeaksi miinanraivaajaksi, jolloin sen aseistukseksi tuli yksi 102 millimetrin tykki ja kaksi 20 millimetrin ilmatorjuntatykkiä. Samalla alukselle asennettiin tutka. Alus poistettiin alusluettelosta 1. helmikuuta 1957. ==Lähteet== * * === Viitteet === Luokka:La Masa -luokan hävittäjät Luokka:Italialaiset ensimmäisen maailmansodan hävittäjät Luokka:Italialaiset toisen maailmansodan torpedoveneet Luokka:Cantieri navali Odero
Hydroksyyliammoniumnitraatti

Hydroksyyliammoniumnitraatti eli HAN (NH3OHNO3) on hydroksyyliammonium- ja nitraatti-ionien muodostama epäorgaaninen ioniyhdiste. Yhdistettä tutkitaan käytettäväksi ajoaineena sotilas- ja avaruusteknillisiin käyttötarkoituksiin. == Ominaisuudet == Huoneenlämpötilassa hydroksyyliammoniumnitraatti on väritöntä hygroskooppista kiinteää ainetta. Se on puhtaana epästabiilia, koska se sisältää samassa yhdisteessä sekä pelkistimen (hydroksyyliammoniumioni) että hapettimen (nitraatti-ioni). Hydroksyyliammoniumnitraatti liukenee hyvin veteen. Kuumennettaessa yhdiste hajoaa vesiliuoksenakin muodostaen kaasumaisia reaktiotuotteita ja hajoamisnopeus on suurempi verrattuna muihin hydroksyyliammoniumsuoloihin. == Valmistus ja käyttö == Hydroksyyliammoniumnitraattia voidaan valmistaa pelkistämällä typpihapon vesiliuosta elohopeaelektrodien avulla. Anodin ja katodin välinen tila erotetaan toisitaan puoliläpäisevällä ionomeerimembraanilla. Hydroksyyliammoniumnitraatin vesiliuosta tutkitaan ajoaineena sotilas- ja avaruusteknillisiin tarkoituksiin. Sitä voidaan käyttää joko seoksena nitrometaanin ja isopropyylinitraatin kanssa tai sellaisenaan sidottuna kantajapolymeeriin. Yhdisteen etuna on sen korkea tiheysimpulssi (250-270 s) ja nykyisiin hydratsiinipohjaisiin ajoaineisiin nähden alhaisempi myrkyllisyys.Jacqueline Akhavan: Explosives and Propellants, Kirk-Othmer Encyclopedia of Chemical Technology, John Wiley & Sons, New York, 2004. Viitattu 17.6.2015 Yhdistettä käytetään ajoaineena NASA:n Green Propellant Infusion Mission-projektin (GPIM) satelliiteissa ja luotaimissa ja ensimmäinen projektin satelliiteista on tarkoitus laukaista vuonna 2016. == Lähteet == Luokka:Nitraatit
MCEM 2

MCEM 2 (Military Carbine Experimental Model) on puolalaisen upseerin nimeltään Podsenkowsky suunnitelema massasulkuinen konepistooli. Aseesta valmistettiin vain pelkkiä prototyyppejä ennen kuin sen valmistus hylättiin. Aseen lukko oli kehittynyttä mallia, muodoltaan puolisylinteri ja iskupiikki sijaitsi lukon takaosassa. Laukaisuhetkellä piippu oli lähes kokonaan lukon sisällä. Yksi syy aseen hylkäämiseen oli suuri tulinopeus (n. 1 000 laukausta/min), milloin asetta oli erittäin vaikea hallita. == Lähteet == Luokka:Konepistoolit
Isojoen-Honkajoen metsäpalo

Isojoen-Honkajoen metsäpalo syttyi ja eteni Isojoen ja Honkajoen kuntien alueella heinäkuussa 1959. Palo tuhosi noin 1 500 hehtaaria (15 km²) metsää, kaksi asuintaloa sekä talousrakennuksia karjoineen. Palon alta evakuoitiin satoja asukkaita. Isojoen-Honkajoen metsäpalo oli yksi suurimmista Suomen asutetuilla alueilla olleista metsäpaloista sotien jälkeen. Kaikista Suomen vuoden 1958 jälkeisistä metsäpaloista Isojoen-Honkajoen metsäpalo on vuoden 1960 Tuntsan metsäpalon jälkeen toiseksi suurin. Isojoen-Honkajoen metsäpaloalueen pinta-ala oli noin 1 700 hehtaaria. Palo alkoi helteisenä sunnuntaina, 19. heinäkuuta 1959, kehittyen suurpaloksi. Palo alkoi Isojoen puolella ja levisi yli lääninrajan Honkajoelle. Tuho-alue oli lähinnä metsää, suota ja hieman peltoa. Sammutustöissä oli siviilejä, joilla oli reserviläisinä liikekannallepanoa vastaava velvollisuus osallistua työhön, palokuntia laajalta alueelta sekä asevelvollisia eri varuskunnista. Alueella ei juurikaan ollut teitä, mikä hankaloitti sammutusveden ja moottoriruiskujen viemistä paloalueelle. Apuna oli myös armeijan kalustoa, muun muassa radiopuhelimia, lentotiedustelua ja ruokahuoltoa. Palo saatiin sammutettua alle viikossa, mutta jälkivartiointi jatkui pitkään. Myöhemmin alueelta jouduttiin hakkaamaan puustoa noin 15 500 kiintokuutiometriä. == Lähteet == * * Soini Toivo: Palontorjunta N:o 6/1959 (Suurmetsäpalo Honkajoen ja Isojoen pitäjissä) === Viitteet === ==Aiheesta muualla== * * Unohtumaton muistutus tulen voimasta Metsälehti 19.7.2019 Luokka:Vuoden 1959 luonnonmullistukset Luokka:Maastopalot Suomessa Luokka:1900-luvun maastopalot Luokka:1950-luvun onnettomuudet Suomessa Luokka:1950-luvun tulipalot Luokka:Honkajoki Luokka:Isojoki
Baltimoren yliopisto

Baltimoren yliopisto (, joskus lyhenteillä UB tai Ubalt) on julkinen yliopisto Marylandin osavaltiossa Yhdysvalloissa. Se on osa Marylandin yliopistojärjestelmää. Yliopisto on perustettu vuonna 1925, ja se oli alun perin työläisille tarkoitettu yksityinen koulu. Yliopistossa opiskelee noin 3 500 perustutkinto-opiskelijaa ja 3 000 jatko-opiskelijaa. == Lähteet == == Aiheesta muualla == * Yliopiston verkkosivut Luokka:Seulonnan keskeiset artikkelit Luokka:Baltimore Luokka:Marylandin yliopistot ja korkeakoulut
Prosopis

Prosopis () voi viitata seuraaviin: * Prosopis, kaupunki muinaisessa Egyptissä ** Prosopites, muinaisen Ala-Egyptin neljäs nomos * meskitet (Prosopis), hernekasvien heimoon kuuluva suku